62019CJ0276_INF
Sentenza tal-Qorti tal-Ġustizzja (L-Ewwel Awla) tal‑14 ta’ Mejju 2020 – Il‑Kummissjoni vs Ir-Renju Unit (VAT – Sistema applikabbli għall-kuntratti tal-futuri)
(Kawża C-276/19) (
1
)
“Nuqqas ta’ Stat li jwettaq obbligu – Sistema komuni ta’ taxxa fuq il-valur miżjud (VAT) – Direttiva 2006/112/KE – Derogi – Miżuri ta’ semplifikazzjoni u ta’ prevenzjoni ta’ frodi jew evażjonijiet fiskali – Artikolu 395(2)– Obbligu għall-Istati Membri li jinnotifikaw lill-Kummissjoni Ewropea l-miżuri partikolari intiżi sabiex jissemplifikaw il-ġbir tal-VAT – Bidla sostanzjali tal-miżura inizjalment innotifikata”
1.
Rikors għal nuqqas ta’ twettiq ta’ obbligu – Suġġett tat-tilwima – Determinazzjoni matul il-proċedura prekontenzjuża – Adattament minħabba bidla fid-dritt tal-Unjoni – Ammissibbiltà – Kundizzjonijiet
(Artikolu 258 TFUE)
(ara l-punt 39)
2.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Valur taxxabbli – Miżuri nazzjonali derogatorji – Miżura ta’ semplifikazzjoni tal-ġbir tal-imsemmija taxxa – Bidla sostanzjali ta’ miżura inizjalment innotifikata – Bidla li tikkostitwixxi miżura partikolari derogatorja ġdida – Obbligu ta’ komunikazzjoni lill-Kummissjoni għall-finijiet ta’ awtorizzazzjoni mill-Kunsill – Nuqqas ta’ osservanza – Nuqqas ta’ twettiq ta’ obbligu
(Direttiva tal-Kunsill 2006/112, Artikolu 395(2))
(ara l-punti 50 sa 53, 57, u d-dispożittiv 1)
Dispożittiv
1)
Billi introduċa miżuri ġodda ta’ semplifikazzjoni li jestendu l-applikazzjoni tar-rata żero u l-eċċezzjoni għall-obbligu normali li jinżammu reġistri ta’ taxxa fuq il-valur miżjud li kienu previsti fil-Value Added Tax (Terminal Markets) Order 1973 [ordni dwar it-taxxa fuq il-valur miżjud (kuntratti tal-futuri) tal-1973], kif emendat bil-Value Added Tax (Terminal Markets) (Amendment) Order 1975 [ordni (li temenda) dwar it-taxxa fuq il-valur miżjud (kuntratti tal-futuri) tal-1975], mingħajr ma nnotifika talba lill-Kummissjoni Ewropea sabiex tinkiseb l-awtorizzazzjoni tal-Kunsill tal-Unjoni Ewropea, ir-Renju Unit tal-Gran Brittanja u l-Irlanda ta’ Fuq naqas milli jwettaq l-obbligi tiegħu taħt l-Artikolu 395(2) tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud.
2)
Ir-Renju Unit tal-Gran Brittanja u l-Irlanda ta’ Fuq huwa kkundannat għall-ispejjeż.
(
1
)	ĠU C 206, 17.6.2019.